La firma EÑAUT amb Permafrost, la seva nova col·lecció construïda entorn al desglaç i a la capa de permafrost, han enlluernat amb una escenografia glacial.
Amb teixits més fluids que reflecteixen el moviment i els materials més tècnics, Eñaut ha sorprès amb l'ús del blanc com a únic color protagonista, amb detalls en blau que hi aporten contrast.
Bermudes, samarretes, petos, transparències i armilles han estat els encarregats de reflectir el moviment de l'aigua amb el desglaç.
Reflexiones de un sentimiento ha estat la proposta per a 2020/2021 del dissenyador català OSCARLEON.
Es tracta d'una col·lecció limited edition de gran identitat basada en els sentiments, on cadascuna de les peces mostra un estat d'ànim per mitjà de missatges pintats.
Samarretes, camises i oversize de tons negres, vermells i grisos han omplert la passarel·la de creativitat i diversitat.
MAITE BY LOLA CASADEMUNT ha tancat la darrera sessió d'una de les edicions més especials de 080 Barcelona Fashion amb la seva col·lecció Safari Technicolor.
Safari Techincolor ha cridat l'atenció amb una barreja d'estampats animals en totes les seves versions com a ADN de la firma, amb la combinació de tons magentes, blaus anyils, suaus malves i taronges encesos que il·luminen una paleta de tons neutres, el fil conductor de tota la col·lecció.
El segon bloc, ens ha rememorat als capvespres més màgics de l'estiu i reviure l'estil bourgeois de barri parisenc de Saint Germain.
La tendència de la col·lecció recupera una barreja de referències que ens porten des d'un Hollywood clàssic a una reinterpretació actual de la temàtica, en un Mogambo brillant i sofisticat carregat de color.
Seguidament, THE LABEL EDITION ha presentat la col·lecció Resilience, una càpsula que pretén representar els valors de la marca en forma de runway.
Es tracta d'una referència a la resistència de la roba amb el pas del temps i dona suport a una moda més ètica i honesta, en contraposició amb el consumisme frenètic d'avui dia.
Teixits de sastreria alternats amb teixits de camiseria, passant per la pell sintètica, fins la pelfa amb estampats plens de vitalitat amb una variada gamma de colors: verds, granats, albergínies i negres que creen peces úniques i exclusives.
En l'apartat Other Voices, els encarregats de tancar l'última Fashion Talk han estat Pierpaolo Piccioli, director creatiu de Valentino, i la reconeguda actriu espanyola Rossy de Palma; en una conversa relaxada, han debatut sobre la necessitat que la moda s'adapti al moment que estem vivint, per formar part de la solució a la actual crisi internacional.
Aquesta col·laboració es deu a l'última campanya de l'italià, Empathy, protagonitzada per l'actriu espanyola, entre d'altres celebrities.
La darrera jornada de les interessants Business Talks, ha anat a càrrec de David Ubide, soci responsable de retail a Everis Europa, Orient Mitjà i Àfrica.
Amb més de quinze anys d'experiència en consultoria, principalment en la traducció d'estratègies i processos comercials en solucions d'IT, aquest expert ha parlat sobre la transformació tecnològica de la moda en el marc situacional de la COVID-19.
Només en aquests quatre dies, les emissions de la plataforma han enregistrat més de 30.000 visites que superen les 100.000 visualitzacions.
Les visites procedeixen de 86 països, sobretot d'Europa, Estats Units i també de Mèxic, Colòmbia, Xile i Argentina.
Pel que fa al seguiment a les xarxes socials, del 14 al 17 de setembre, els perfils oficials del 080 ha augmentat notablement la seva audiència amb més de 300.000 usuaris d'Instagram que han realitzat de 12.000 interaccions.
Per a aquesta edició, 080 Barcelona Fashion, compta amb tres patrocinadors i quatre marques col·laboradores.
A més, col·laboren també M·A·C Cosmetics (maquillatge oficial), Rowenta (planxat i eines de perruqueria oficial), Font Vella (aigua oficial) i La Roca Village (centre shopping oficial).
Últim dia de l'emissió en directe del 080 Barcelona Fashion Digital Edittion.
Durant la quarta sessió d'aquesta 26a edició, el públic ha descobert en primícia els Fashion Show Films amb les propostes per a aquesta temporada de LERA MAMBA, EIKŌ AI, OSCARLEON, THE LABEL EDITION, EÑAUT i MAITE BY LOLA CASADEMUNT.
Amb les presentacions d'avui es completa la incorporació de continguts al canal digital del 080 Barcelona Fashion, una plataforma que des d'aquesta setmana acosta les últimes tendències dels dissenyadors i marques participants a un públic global.
La firma LERA MAMBA ha inaugurat el quart i últim dia de Fashion Show Films amb la col·lecció Catalogue, amb la qual ha donat a conèixer el savoir faire de la marca i la seva visió de la moda.
La firma permet que el client personalitzi la seva peça mitjançant un procés de slow fashion: el client té a la seva disposició un catàleg de motlles i llenços en blanc de tela de cotó de color cru, per triar la tela al seu gust.
La marca ha volgut mostrar aquest procés a la col·lecció: ha presentat el seu catàleg amb els nous motlles i teles amb siluetes molt marcades, estampats atrevits i looks monocromàtics acompanyats d'espardenyes Ball Pagès.
EIKŌ AI, la firma prêt-a-porter femenina barcelonina, ha presentat Land Vibration, un recull destinat a la dona d'avui: urbana, cosmopolita, inspiradora i sensual que busca connectar amb la bellesa natural de la terra.
La col·lecció és molt variada amb blondes, transparències, tuls i teixits vaporosos que es fonen amb estampats fotogràfics de paisatges i cels colorits.
Aquests elements s'han pogut observar en looks llencers i festius, camises oversize i joggers, crean un estil més casual.